# ანგარიში

# საჯარო სამართლის იურიდიული პირი ,,აფხაზეთის ქონების განკარგვისა და საწარმოთა მართვის სააგენტო“-ს მიერ 2023 წლის III კვარტალში გაწეული მუშაობის შესახებ

# საჯარო სამართლის იურიდიული პირი ,,აფხაზეთის ქონების განკარგვისა და საწარმოთა მართვის სააგენტო“ საანგარიშო პერიოდში განკარგავდა აფხაზეთის ავტონომიური რესპუბლიკის კუთვნილ უძრავ და მოძრავ ქონებას, კერძოდ:

**სსიპ ,,აფხაზეთის ქონების განკარგვისა და საწარმოთა მართვის სააგენტო“-ს გადმოეცა:**

**მოძრავი ქონება**

***-აფხაზეთის ა/რ ფინანსთა და ეკონომიკის სამინისტროსაგან*** უსასყიდლოდ, უვადო სარგებლობის უფლებით (შპს „სამედიცინო ცენტრი დიომედი’-ს საბურთალოს ფილიალისთვის) **ექოსკოპიის აპარატი ( the ultrasound –LOGIQ P9)** საბალანსო ღირებულებით 33 400, 90(ოცდაცამეტი ათას ოთხასი ლარი და 90 თეთრი) ლარი.

***- შპს „სამედიცინო ცენტრი „დიომედი- აფხაზეთი-“ს ჯვარის ფილიალის***სარგებლობაში და მათ ბალანსზე არსებული **ავტომანქანა „FORD ESCAPE SEL“,** გამოშვების წელი 2013, სახ/ნომერი- WW342II, ფერი თეთრი, ტრანსპორტის საიდენტიფიკაციო ნომერი 1FMCU9H98DUD86850,პირვანდელი ღირებულებით 22200(ოცდაორიათას ორასი) ლარი, ნარჩენი ღირებულებით 19742,81 (ცხრამეტიათას შვიდასორმოცდაორი) ლარი

***-აფხაზეთის ა/რ განათლებისა და კულტურის სამინისტროს*** ბალანსზე რიცხული **ავტომანქანა „SKODA OCTAVIA“,** სახელმწიფო ნომრით GR-527-RG, ს/ნ TMBAD4NE3E0082768, გამოშვების თარიღი 2013 წელი, საწყისი ღირებულება -19 916ლ, ნარჩენი ღირებულება -9 789 ლარი და 20 თეთრი.

**სსიპ ,,აფხაზეთის ქონების განკარგვისა და საწარმოთა მართვის სააგენტო“-მ გადასცა :**

**მოძრავი ქონება**

***- შპს „სამედიცინო ცენტრი „დიომედი +“ -ის ფოთის ფილიალს***  სსიპ „აფხაზეთის ქონების განკარგვისა და საწარმოთა მართვის სააგენტოს“ ბალანსზე რიცხული საოფისე ტექნიკა, კერძოდ:

- ***1(ერთი) ცალი სტანდარტული პერსონალური კომპიუტერი,*** (კომპლექტი: სისტემური ბლოკი, მონიტორი, კლავიატურა, მაუსი), ღირებულებით 1688.00(ათას ექვსას ოთხმოცდა რვა) ლარი.

***- 1(ერთი) ცალი სტანდარტული ლეპტოპი*** ღირებულებით 1545.00(ათას ხუთას ორმოცდა ხუთი) ლარი.

***-შპს „სამედიცინო ცენტრი დიომედი’-ს საბურთალოს ფილიალს*** უსასყიდლოდ, უვადო სარგებლობის უფლებით ***- ექოსკოპიის აპარატი ( the ultrasound –LOGIQ P9)*** საბალანსო ღირებულებით 33 400, 90(ოცდაცამეტი ათას ოთხასი ლარი და 90 თეთრი) ლარი.

***ა(ა)იპ „აფხაზეთის მეომართა კავშირს“***არსებობის ვადით სარგებლობაში გადაეცა ამავე სააგენტოს ბალანსზე არსებული სახელმწიფო **ა/მანქანა - MITSUBIHI PAJERO IO,** სახელნწიფო ნომრით CC 318 LL, გამოშვების წელი 1999, საიდენტიფიკაციო ნომერი H76W0110106, საწყისი ღირებულებით 12528,6 ლარი, ნარჩენი ღირებულებით 5608,48 ლარი.

**სხვა სამუშაოები:**

2023 წლის მე-3 კვარტალში სააგენტოში შემოვიდა 55კორესპოდენცია, ხოლო სააგენტოდან თავმჯდომარის ხელმოწერით სხვადასხვა ორგანიზაციებსა და დაწესებულებებში გაიგზავნა 38კორესპოდენცია. შიდა მიმოწერის დოკუმენტების რაოდენობამ (მოხსენებითი ბარათები, განცხადებები და სხვა) შეადგინა 41 ერთეული.

2023 წლის მე-3 კვარტალში დოკუმენტბრუნვამ შეადგინა სულ 96ერთეული.

აგრეთვე, სააგენტოში მომზადდა თავმჯდომარის ხელმოწერით 36 ბრძანება.

2023წლის მე-3 კვარტალში სააგენტოს მიერ შესრულდა შემდეგი სამუშაოები, კერძოდ:

-მიმდინარეობდა მუშაობა 100%-იანი წილობრივი მონაწილეობით დაფუძნებული შპს-ების 2022 წლის მოგების რეინვესტირების სრული, ან ნაწილობრივ განხორციელების შესაძლებლობის შესახებ. საბოლოოდ მიღებულია მოგების თანხების სრული რეინვესტირების შესახებ.

-საანგარიშო პერიოდში განხორციელდა სახელმწიფოს 100%-იანი წილობრივი მონაწილეობით დაფუძნებული შპს–ების 2023 წლის 6 თვის ფინანსური ანგარიშების მიღება-დამუშავება; დამუშავდა ამ პერიოდის ფინანსური საქმიანობის ამსახველი ანალიზი. ფინანსური მაჩვენებლების გაუმჯობესების მიზნით მომზადდა წინადადებები რეკომენდაციების სახით;

-სისტემატიურად მიმდინარეობდა კონტროლი სახელმწიფოს 100%-იანი წილობრივი მონაწილეობით დაფუძნებული შპს-ების მიერ წარმოდგენილი 2023 წლის ბიზნეს-გეგმებში ასახული ვალდებულებების შესრულებაზე;

-საანგარიშო პერიოდში სახელმწიფოს 100%-იანი წილობრივი მონაწილეობით დაფუძნებული შპს–ების მიერ სააგენტოში წარმოდგენილი კორესპონდენციების განხილვა-შესწავლის შემდგომ მზადდებოდა შესაბამისი გადაწყვეტილებების წერილობითი საპასუხო კორესპონდენციების გაგზავნა;

-განხილული და მომზადებული იყო სახელმწიფოს 100%-იანი წილობრივი მონაწილეობით დაფუძნებული შპს–ის მატერიალურ–ტექნიკური ბაზის გაუმჯობესებასთან დაკავშირებული წინადადებები და რეკომენდაციები;

მიზნობრივი პროგრამა (18 11 03) “ სსიპ „აფხაზეთის ქონების განკარგვისა და საწარმოთა მართვის სააგენტო“-ს მართვაში არსებული კერძო სამართლის იურიდიული პირების(შპს) მარკეტინგული მომსახურება“.

2023 წლის იანვარში პროგრამის შემოქმედებითი ჯგუფის მიერ პოლიკლინიკების ცნობადობის ზრდისთვის დაიგეგმა სამედიცინო აქტივობების ციკლი#თქვენიჯანრმთელობისთვის, აქცია გულისხმობს მოწვეული სპეციალისტების უფასო კონსულტაციას სააგენტოს მართვაში არსებულ სამედიცინო დაწესებულებებში. აქციის დაორგანიზებისთვის ადგილობრივი მენეჯერები პროგრამის ჯგუფს აწვდიან ინფორმაციას მათ რეგიონში ყველაზე მოთხოვნად სამედიცინო (ფასიან) სერვისებზე, რის შემდეგაც ხდება აქციისთვის საჭირო მედიკოსების შერჩევა და ასევე საინფორმაციო კამპანიების წარმოება, როგორც სოციალურ გვერდზე პოსტერების სახით, ასევე უშუალოდ რეგიონში ბანერებისა და ბუკლეტების სახით.

უფასო სამედიცინო აქტივობების ციკლის #თქვენიჯანმრთელობისთვის ფარგლებში გაიმართა 1 სამედიცინო აქცია პოლიკლინიკებში, სადაც ჯამში 50-ზე მეტ აფხაზეთიდან დევნილ პირს გაეწია უფასო სამედიცინო მომსახურება.  
  
18 ივლისი ქ. თბილისი სამედიცინო ცენტრი „დიომედი“ საბურთალოს ფილიალი;

2023 წლის აგვისტოში პროგრამის ჯგუფმა შეიმუშავა კამპანია **#გაიცანითთქვენიექიმი.** კამპანია მიზნად ისახავს სამედიცინო კოლექტივის მოტივაციასა და ჩვენი თანამშრომლების საზოგადოებისთვის გაცნობას. კამპანია მოიცავს ჩვენი ექიმების ფოტო სურათებისა და ბიოგრაფიის გაცნობას საზოგადოებისთვის. კამპანიას სოციალურ ქსელში დადებითი გამოხმაურება მოჰყვა, ამ ეტაპისთვის განთავსებულია 12 ექიმის პოსტერი ხოლო მათი ნახვადობა 150,000-ს გადასცდა.

პროგრამის ჯგუფის მიერ ამ პერიოდში დამზადდა 15-ზე მეტი საინფორმაციო და მილოცვითი სახის პოსტერი და დამზადდა სოციალური გვერდის ქავერები რომელთა საერთო ნახვადობა 200,000-ს აჭარბებს.

-მიზნობრივიპროგრამის(18 11 02) „ოკუპირებულ აფხაზეთის ავტონომიური რესპუბლიკის ტერიტორიაზე განთავსებული სახელმწიფო უძრავი ქონების საკადასტრო აღწერას“ ფარგლებში მიმდინარე პერიოდში მოძიებულ იქნა აფხაზეთის ოკუპირებულ ტერიტორიაზე განთავსებული 58 სახელმწიფო უძრავ ქონებაზე პირველადი სარეგისტრაციო დოკუმენტაცია (ესპლიკაცია, ორთო, ფოტო და სხვ.). პროგრამის ფარგლებში, ასევე მიმდინარეობს მოძიებეული სარეგისტრაციო დუკუმენტაციების ArcGis-ის პროგრამით დამუშავება და შესაბამისი წესით თითოეულ უძრავ ქონებაზე საკადასტრო აზომვითი ნახაზების მომზადება.

ამ ეტაპისთვის უკვე განხორციელდა 42 ობიექტის დამუშავება ArcGis პროგრამაში შესაბამისი წესის სრული დაცვით. (მომზადებულია საკადასტრო აგეგმითი/აზომვითი ნახაზები). აქვე მინდა გაცნობოთ, რომ მიმდინარეობს ახალი ობიექტების მოძიება, ასევე უკვე მოძიებული ობიექტების დამუშავება.

დამუშავების პროცესშია აფხაზეთის ოკუპირებულ ტერიტორიაზე განთავსებული სტრატეგიული ობიექტები, კერძოდ: სოხუმის აეროპორტი და ბიჭვინთის სამთავრობო აგარაკი.